Source: https://www.clujust.ro/rares-bogdan-dupa-decizia-ccr-privind-legea-55-2020-a-dat-dreptate-celor-care-cu-buna-stiinta-incalca-legea/
Timestamp: 2020-07-12 15:54:26+00:00
Document Index: 43211046

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CSM ']

Rareș Bogdan după decizia CCR privind legea 55/2020: ”a dat dreptate celor care cu bună-știință încalcă legea” - CLUJUST
Acasă»EXECUTIV-LEGISLATIV»Rareș Bogdan după decizia CCR privind legea 55/2020: ”a dat dreptate celor care cu bună-știință încalcă legea”
Rareș Bogdan după decizia CCR privind legea 55/2020: ”a dat dreptate celor care cu bună-știință încalcă legea”
CluJust 26/06/2020 EXECUTIV-LEGISLATIV Spune-ți părerea!
Europarlamentarul PNL Rareș Bogdan a criticat dur CCR după ce a declarat neconstituționale mai multe articole din Legea 55/2020: ”Este incredibil ca, într-un stat democratic funcțional, CCR să dea dreptate celor care cu bună-știință încalcă legea”
Rareș Bogdan a declarat la Digi 24: ”Curtea Constituțională este exact cea care într-un moment-cheie pentru România a acționat în sprijinul unei minorități, a unei minorități care a încălcat legea și i-a exonerat de penalitate.
Este incredibil ca, într-un stat democratic funcțional, CCR să dea dreptate celor care cu bună-știință încalcă legea și pur și simplu să exonereze de plata a orice amendă pe care în timp de pandemie, de restricții totale în timpul stării de urgență au făcut lucruri anormale. Ei, bine, Curtea a venit, le-a dat lor dreptate, iar pe cei mulți care au respectat legea i-a sfidat.
Domnul Raed Arafat a spus o frază memorabilă, citez: „Cei de la Curtea Constituțională ne-au trimis în prima linie pe noi medicii și ne-au luat muniția”. Pentru că în momentul respectiv au dat dreptate celor peste o sută de mii de oameni care făcuseră ilegalități, care nu respectaseră starea de urgență, izolarea, carantina, măsurile restrictive.
Gândiți-vă ce rău a făcut CCR într-un moment-cheie, un moment în care ar fi trebuit să sprijine nu puterea guvernamentală, ci sistemul de stat din România.”
Chiar europarlamentarul este pasibil de o amendă din Legea 55/2020. Poliția Cluj verifică modul în care a fost organizată petrecerea cu ocazia zilei de naștere a fiicei lui Rareș Bogdan.
Anterior Propunerile CSM de modificare a Legii 303/2004 cu privire la durata cursurilor la INM și examenul de capacitate
Următor Șase dealeri auto, între care ATP Motors și Automobile Bavaria, au cerut insolvența asiguratorului Euroins